Lietošanas pamācība - Vikipēdija

# Lietošanas pamācība

### Vikipēdijas raksts

Šajā lapā atrodams īss pārskats pār vienkāršākajām Vikipēdijas lietošanas īpatnībām. Ja Tev rodas kādi jautājumi, uzdod tos šīs lapas diskusiju lapā!

## [izmainīt šo sadaļu] Vienkāršas lapas izveide vai izmainīšana

### [izmainīt šo sadaļu] Jaunas lapas izveide

Lai izveidotu jaunu lapu, ieraksti meklētājā šīs lapas nosaukumu. Ja lapa ar šādu nosaukumu vēl nav izveidota, sarkaniem burtiem parādīsies iespēja "izveidot jaunu rakstu ar šādu virsrakstu". Uzklikšķini uz šīs saites!

### [izmainīt šo sadaļu] Lapas izmainīšana

Lai izmainītu kādu lapu, jānospiež "izmainīt šo lapu" augšējā horizontālajā izvēlnē.

### [izmainīt šo sadaļu] Treknināta teksta lietojums

Treknināti (bold) jāraksta tikai lapas nosaukums, kad tas pirmoreiz minēts tekstā (parasti - pirmajā teikumā). Pirmajā teikumā vēlams īsi paskaidrot, par ko būs raksts (piemēram, "Ekspresionisms (no lat. val. expressio – 'izteiksme') ir mākslas kustība, kas radās XX gs. sākumā Vācijā."), savukārt pēcāk vēl dažos teikumos to paskaidrot precīzāk.

### [izmainīt šo sadaļu] Autortiesības

Neievieto tekstu, uz kuru attiecas autortiesības! Ja teksts jau atrodams kādā vietā Internetā, ļoti iespējams, uz to attiecas autortiesības (ja vien nav saņemta rakstiska atļauja tekstu lietot).

### [izmainīt šo sadaļu] Iekšējo saišu pievienošana

Kad esi rakstu uzrakstījis, ievieto Vikipēdijas iekšējās saites. Tās jāveido uz jēdzieniem, par kuriem, Tavuprāt, Vikipēdijā būtu jābūt atsevišķam rakstam. Piemēram, ja esi uzrakstījis: "Hinduisms (सनातन धर्म) ir viena no senākajām reliģijām, kurām ir sekotāji mūsdienās.",- vajadzētu izveidot saiti uz rakstu "Reliģija" (pat tad, ja tāds vēl nav uzrakstīts!). Lai to izdarītu, iezīmē vārdu "reliģijām", nospied trešo pogu (Ab) tajā pogu rindā, ko redzi, kad atrodies "izmainīt šo lapu" lapā, un pirms "reliģijām" ieraksti "reliģija|", lai rezultāts izskatītos šādi: [[reliģija|reliģijām]]. Tekstā vārds (vai vārdu savienojums) būs pareizajā locījumā, savukārt saite vedīs uz lapu, kuras nosaukums būs nominatīvā.

Virsrakstos iekšējās saites neliek.

### [izmainīt šo sadaļu] Virsrakstu veidošana

Vikipēdijā iespējams veidot dažādu pakāpju virsrakstus. Rakstā vienmēr sākumā jāizmanto otrās pakāpes virsraksti (pirmās pakāpes virsraksts ir raksta nosaukums), pēc tam (apakšnodaļām) - trešās pakāpes virsraksti un tā tālāk. Lai izveidotu otrās pakāpes virsrakstu, jāraksta šādi: ==Virsraksta teksts==, savukārt, lai izveidotu trešās pakāpes virsrakstu - ===Virsraksta teksts=== u.tml.

### [izmainīt šo sadaļu] Kategoriju pievienošana

Pēc teksta pievieno raksta kategoriju. Piemēram, rakstam "Afrodīte" būtu jāatrodas kategorijā "Grieķu dievi". Kategoriju pievieno, rakstot šādu tekstu: [[Category:Grieķu dievi]]. Mainās daļa "Grieķu dievi" - atkarībā no vēlamā kategorijas nosaukuma. Vienam rakstam var būt arī vairākas kategorijas.

Kategorijas kopā veido kategoriju koku, tāpēc katram noteiktam rakstam jāpievieno specifiskākā kategorija, kas uz to attiecas. Piemēram, rakstam par kādu impresionisma mākslas īpatnību jāpievieno kategorija "Impresionisms", šai kategorijai savukārt – kategorija "Mākslas virzieni", bet tai – "Māksla". Rakstam šajā gadījumā nevajag pievienot kategoriju "Māksla"!

### [izmainīt šo sadaļu] Starpvikipēdiju (interwiki) saišu pievienošana

Ja iespējams, pievieno arī starpvikipēdiju saites - dodies uz rakstu par attiecīgo tematu citas valodas Vikipēdijā un nospied "izmainīt šo lapu". Lapas apakšā tu atradīsi sarakstu, kas izskatīsies aptuveni šādi:

      [[ca:Hinduisme]]
      [[da:Hinduisme]]
      [[de:Hinduismus]]
      [[et:Hinduism]].

Nokopē visu sarakstu un ievieto izveidotās lapas apakšā. Pievieno saiti uz to Vikipēdiju, no kuras ņēmi sarakstu (piemēram, [[en:Hinduism]]). Vikipēdijai, no kuras ņēmi saites, pievieno saiti uz attiecīgo rakstu latviešu Vikipēdijā! Saišu saraksts pēc saglabāšanas būs redzams apakšā pa kreisi.

### [izmainīt šo sadaļu] Ārējo saišu pievienošana

Ārējās saites ir saites uz interneta lapām, kas nav veidotas Vikipēdijas ietvaros. Tās jānorāda īpašā sadaļā ("Ārējās saites"). Izņemot gadījumus, kad tiek veidotas atsauces, ārējās saites drīkst atrasties tikai šajā sadaļā.

Lai ievietotu lapā norādi uz kādu ne-Vikipēdijas interneta lapu, raksti šādi: [http://www.citalapa.com Cita lapa]. Ievēro, ka šoreiz jāliek tikai vienkārtīgas kvadrātiekavas un starp adresi un vēlamo nosaukumu ir liekama vienkārša atstarpe.

### [izmainīt šo sadaļu] Kopsavilkums

Virs pogām "Saglabāt lapu" un "Parādīt pirmskatu" atrodas logs, kurā vēlams ierakstīt, kā esi attiecīgo rakstu izmainījis. Informācijai nav jābūt garai, bet izsmeļošai un skaidrai.

## [izmainīt šo sadaļu] Attēlu ievietošana

### [izmainīt šo sadaļu] Autortiesības

Arī uz attēliem var attiekties autortiesības! Visērtāk ir attēlus ņemt no citu valodu Vikipēdijām (jo, ja attēls atrodas tur, tā autortiesību statuss parasti ir noskaidrots).

### [izmainīt šo sadaļu] Attēla augšuplādēšana

Lai augšuplādētu attēlu, izvēlnē pa kreisi jāizvēlas "Augšuplādēt failu". Savā datorā jāatrod attiecīgais fails un tas jāielādē, ja iespējams - norādot attēla izcelsmi.

Attēls nav jāaugšuplādē, ja tas jau atrodas Wikimedia Commons – tādā gadījumā šī attēla nosaukumu (Image:Nosaukums.jpg u.tml.) var izmantot visu valodu Vikipēdijās. Vai attēls atrodas Commons, vari noskaidrot attēla apraksta lapā (ko atver, noklikšķinot uz attēla).

### [izmainīt šo sadaļu] Attēla ievietošana

Lai ievietotu attēlu kādā rakstā, jānospiež sestā poga pogu rindā, kuru redzat tad, ja izmaināt kādu lapu. Parādīsies [[Image:Piemers.jpg]]. Starp kvadrātiekavām ieraksti to attēla nosaukumu, kurš parādījies pēc faila augšupielādēšanas!

### [izmainīt šo sadaļu] Attēla lieluma mainīšana

Lai izmainītu attēla lielumu, pēc attēla nosaukuma, bet pirms otrajām kvadrātiekavām, raksti |thumb|200px. Neaizmirsti starp attēla nosaukumu un "thumb" ievietot |! Koriģējot pikseļu (px) skaitu, mainīsies attēla lielums. Izvēlies piemērotāko, aplūkojot lapas pirmskatu!

### [izmainīt šo sadaļu] Attēla paraksts

Lai attēlam pievienotu parakstu, pirms otrajām kvadrātiekavām raksti | un vēlamo parakstu.

## [izmainīt šo sadaļu] Saziņa starp lietotājiem

### [izmainīt šo sadaļu] Raksta apspriešana

Lai sazinātos ar citiem lietotājiem, nekad neizmanto rakstu lapas, bet gan diskusiju lapas! Lai apspriestu noteiktu rakstu, vēlams izmantot attiecīgā raksta diskusijas lapu. Lai tur atstātu savu komentāru, uzklikšķini uz "diskusija" (pa kreisi no "izmainīt šo lapu"), tad - uz "izmainīt šo lapu" (tiks izmainīta diskusiju lapa) vai "+" (ja vēlies sākt jaunu diskusijas tematu).

### [izmainīt šo sadaļu] Saziņa ar noteiktu lietotāju

Ja vēlies sazināties ar noteiktu lietotāju, lieto šī lietotāja diskusiju lapu tādā pašā veidā, kā aprakstīts iepriekš. Jebkura lietotāja diskusiju lapu vari atrast, adrešu logā ierakstot "http://lv.wikipedia.org/wiki/User_talk:abc" ("abc" jānomaina uz attiecīgā lietotāja vārdu).

Ja kāds lietotājs atstājis Tev ziņu Tavā diskusiju lapā, atbildi viņam viņa diskusiju lapā, lai viņš redzētu paziņojumu, ka saņēmis jaunu vēstījumu. Sarunām piemērota ir sistēma ierakstīt atbildi gan savā, gan otra lietotāja diskusiju lapā, lai abās lapās veidotos vienāds dialogs.

### [izmainīt šo sadaļu] Parakstīšanās

Pieklājīgi ir savus komentārus parakstīt. Lai to izdarītu, pogu rindā, kas redzama, kad izmaini kādu lapu, jānospiež priekšpēdējā poga. Parādīsies simboli --~~~~ (ja vēlies, vari šo simbolu kombināciju ierakstīt arī ar roku!). Kad lapu būsi saglabājis, citi lietotāji redzēs Tavu lietotājvārdu un ziņas atstāšanas laiku.

## [izmainīt šo sadaļu] Vikipēdijas vadlīnijas

### [izmainīt šo sadaļu] Neitrāls skatupunkts

Raksta stilam jābūt enciklopēdiskam un neitrālam. Rakstā nedrīkst būt atbalstīts kāds noteikts uzskats. Ja raksta saturs ir strīdīgs, rakstā jāatspoguļo abu pušu viedokļi.

### [izmainīt šo sadaļu] Informācijas uzticamība

Raksta informācijai jābūt pārbaudāmai. Pārbaudīšanai var lietot dažādas metodes - ja iespējams, drukātus avotus (priekšroka tiek dota zinātniskiem avotiem), taču arī, piemēram, "Google" meklēšana (piemēram, lai noteiktu, vai raksta temats vispār ir gana nozīmīgs, lai to ievietotu Vikipēdijā).

## [izmainīt šo sadaļu] Stils

- Teksts jāsadala rindkopās, ko atdala ar tukšu rindiņu (rindkopas sākumā nevajag atkāpi!).
- Virsrakstos nedrīkst būt saites.
- Raksts jāsāk ar lielo burtu.
- Raksta nosaukumam jābūt vienskaitlī, ja vien tas nav sugas nosaukums vai kāds cits nosaukums, kas prasa daudzskaitli.
- Rakstā jāierobežo saīsinājumu lietojums (piemēram, visa teksta garumā jāraksta teksta pamatvārds, to nedrīkst aizstāt ar kādu simbolu).
- Jālieto iespējami pareiza gramatika (ja tā ir pārāk slikta, raksts var tikt dzēsts).
- Nedrīkst ievietot tekstu svešvalodās.

## [izmainīt šo sadaļu] Skat. arī

- Wikipedia:Pamācība
- Pamācības lapa angļu valodā

Saturs iegūts no "http://lv.wikipedia.org../../../l/i/e/Lieto%C5%A1anas_pam%C4%81c%C4%ABba.html"

Kategorija: Vikipēdija

##### Views

- Raksts
- Diskusija
- Pašreizējā versija

##### Meklēt